En Aragón bi ha microtoponimos relacionaus con los toscars, tanto en zonas historicament aragonesoparlants como en zonas catalanoparlants, presentando-se variants con sufixo -ar u d'atros. En la Val de Tena tenemos lo Pico Tosquera, en Ribagorza tenemos Lo Toscar y lo macrotoponimo Foradada d'el Toscar, en Aldeyuela tenemos Masía de la Tosca, y en Bezeit La Tosquera. Tamién trobamos esta clase de microtoponimos en Catalunya, como por eixemplo Lo Toscar en Sapeira (Tremp). En los toscars se fan pedreras pa espleitar la "piedra tosca" u tova travertinica, que se fa servir tradicionalment pa construir chamineras u pa limpiar.